કાદવ-કીચડના કારણે ગરબાનાં મેદાનોની હાલત ફલોપ શો જેવી થઈ છે. હાઈ-ફાઈ ઓર્કેસ્ટ્રા સિસ્ટમ, સે‌િલબ્રિટી, મંડપ ડેકોરેશન પાછળ ખર્ચ કરનારાને ખોટનો આંક વધી રહ્યો છે. રોજિંદા કે સિઝન પાસ ખરીદનારા ખેલૈયાઓ હવે ફરકતા પણ નથી. હવામાનખાતાની આગાહી મુજબ હજુ ૧૦ ઓક્ટોબર સુધી વાદળછાયું વાતાવરણ અને હળવાથી ભારે વરસાદી ઝાપટાં શહેરના જુદા જુદા વિસ્તારોમાં થવાની સંભાવના છે. છેલ્લા ૨૪ કલાક દરમિયાન અમદાવાદના ૬ મ્યુનિસિપલ ઝોન પૂર્વ, પશ્ચિમ, નવા પશ્ચિમ, મધ્ય, ઉત્તર અને દક્ષિણ ઝોનમાં એવરેજ ૧૬.૮૪ વરસાદ નોંધાયો છે. જ્યારે આજે વહેલી સવારના ઝાપટાનો વરસાદ ૧.૭૨ મિ.મી. નોંધાયો છે.